Hyvät katsojat! Tervetuloa mukaan -
Evoluutio, luominen ja tiede -sarjaan.
Aivan viime vuosina on tehty tutkimuksia, -
jotka tukevat luomista ja ovat testattavissa.
Tämähän on hyvin tärkeä asia, -
koska alkuperätiede on ollut tähän asti tarinoiden kerrontaa.
Se aloitettiin 150 vuotta sitten darvinismin muodossa -
ja n. 100 vuotta sitten uusdarvinismin muodossa.
On tullut jo aika asettaa se kyseenalaiseksi.
Se on mahdollista uusien, aivan viime vuosien -
tieteellisten tutkimustulosten avulla, -
jotka mahdollistavat testaamisen koeputkessa, toimiiko tämä vai ei.
Nyt tarinoiden kertomisen aika on ohi, -
ja voimme siirtyä katsomaan, onko evoluutioteoria totta vai ei.
Monet sanovat uskovansa evoluutioon, -
mutta eivät valitettavasti tiedä, mihin uskovat.
Uskovatko he siihen, että on erilaisia koirarotuja, -
ja se todistaisi luonnossa tapahtuvan muutoksen -
vai siihen, että bakteerin kaltaisesta alkusolusta syntyisi -
koira darvinistisella mekanismilla?
On tärkeää olla tieteellisesti lukutaitoinen, ymmärtää ja miettiä.
On oikeastaan velvollisuutemmekin miettiä tiedon tasolla, -
mihin oikeastaan uskomme.
Filosofiseen periaatteeseen vai tieteellisiin tutkimustuloksiin?
Siksi tämä kirja on tehty. Se on hyvin tärkeää.
Eikö olisikin mukavaa tieteellisesti perustellusti -
itsellesikin todistaa, että on järkevää uskoa siihen, -
mihin uskot. Se on oikeastaan ihmisen velvollisuus.
Paavalikin sanoo Roomalaiskirjeessä, -
että mikä Jumalasta voidaan tietää, on ilmeistä tekoja tarkastelemalla.
Jopa niin ilmeistä, että emme voi puolustautua millään, -
jos emme sitä huomaa. Lauman seuraaminen ei ole perusteltua.
Jos sanotaan, että tiedemiesten enemmistön mielipide on tämä, -
ei se ole tiedettä. Se on tiedemiesten enemmistön mielipide.
Konsensusta eli enemmistön mielipidettä käytetään aina, -
kun tiede on epävakaalla pohjalla.
On hyvä muistaa, että tästä lähdetään.
Nyt on siis aika kyseenalaistaa evoluutioteorian saama -
suojattu asema länsimaisessa tiedeopetuksessa.
Yleensä Darwinin teoriaa puolustellaan sillä, -
että se olisi välttämätön tieteen edistykselle.
Että tiede loppuisi siihen, jos darvinismiin ei uskottaisi.
Onko asia kuitenkaan niin? Kaikki eivät ole samaa mieltä.
Arvostettu kemisti prof. Philip Skell kommentoi tätä:
"Kysyin äskettäin yli 70 korkea-arvoiselta tutkijalta, -
olisivatko he tehneet työnsä toisin, -
jos he pitäisivät Darwinin teoriaa vääränä.
Kaikki vastaukset olivat kieltäviä."
Hän tutki myös 1900-luvun merkittäviä biologian tutkimustuloksia -
lääke- ja lääkereaktiotutkimuksia, ruoantuotantoa -
ja sen puhtauteen liittyvää kehitystyötä -
ja kirurgian edistysaskelia.
Prof. Skell teki kyselyn myös biologeille, -
joiden alalla luulisi Darwinin teorian olevan hyödynnetyin, -
esim. antibiootti- ja torjunta-aineresistenssin -
eli vastustuskyvyn tutkimisessa.
No, prof. Skell sanoo näin: -
"Tässä ja muussakin huomasin, että Darwinin teoria ei ohjannut tutkimusta.
Silti läpimurtojen jälkeen tulosten valmistuttua -
hovikelpoisuuden takia havainnot kuitenkin selitettiin ko. teorialla
Se laitettiin loppulauseeksi koristamaan tutkimusta -
ja ylistämään tätä filosofista maailmankäsitystä.
Sillä ei siis ollut mitään tekemistä sen kanssa, -
auttoiko se tutkimusta vai ei.
Vastaavasti Harvardin lääketieteellisen tiedekunnan -
prof. Marc Kirschner kirjoittaa näin: -
"Itse asiassa 100 viime vuoden ajan -
lähes kaikki biologinen tutkimus on toiminut evoluutiosta irrallaan -
- paitsi evoluutiobiologia itse.
Molekyylibiologia, biokemia ja fysiologia eivät ole ottaneet -
evoluutiota lainkaan huomioon.
No, jotkut ovat väittäneet, että Darwinin teorian hyväksyminen -
on jarruttanut tieteen kehitystä. Tästä on esimerkkejä.
Hyvä esimerkki siitä, miten ko. teoria pysäyttää tieteen kehityksen -
on usko roska-DNA:han.
Oletettiin, että evoluutioprosessi on pilannut suuren osan DNA:sta -
miljoonien vuosien mutaatiomyllyssä.
Tätä roskaa kutsuttiin ei-koodaavaksi DNA:ksi, -
(engl. non-coding DNA), koska ajateltiin, -
ettei se säätele tai koodaa mitään.
Siis 90 % ihmisen perimästäkin olisi ollut pelkkää roskaa -
miljoonien evoluutiovuosien varrelta.
DNA:han on ohjelmistotietokone, joka ohjaa solujen toimintaa -
niiden eri tehtävissä. Sen me tiedämme nykyään.
Se esim. ohjaa, miten yhdestä hedelmöityneestä munasolusta tulee -
aivosoluja, lihassoluja tai verisoluja.
Se sisältää tietokoneohjelman eli ohjeita myös vauvan kehitykselle -
pienen pienestä munasolusta aikuiseksi, -
mm. luiden, lihasten ja silmien kehittymisen.
Darwinin teoria sai siis ihmiset uskomaan, -
että suurin osa DNA:sta on roskaa -
ja vain pienellä osalla, 2-3 %:lla, on tehtävä.
Tämä oli järkyttävää, koska 40 vuotta lääketieteellinen tutkimus -
polki paikallaan. Uskottiin näet, että 98 % perimästä on roskaa.
Sitä ei tutkittu, ja näin monien sieltä löytyvien sairauksien syy -
jäi hämärän peittoon. Darwin oli siis varsinainen tieteen jarru -
eikä mitenkään välttämätön tieteen kehitykselle.
Tämä on hyvä oivaltaa.
Kysymys siitä, onko 98 % DNA:sta roskaa, niin ei se ole!
Se tiedetään nykyään Encode-projektin perusteella.
Siinä kymmenien tutkimuslaitosten sadat tutkijat -
alkoivat tutkia sitä roskaa. Sieltä löytyi vaikka mitä.
Tähän mennessä tiedetään, että ainakin 90 % DNA:sta toimii -
eräänlaisena RNA-tietokoneena.
Me olemme siis aivan uudessa ajassa.
Mitä biologiassa opetettiin 5-10 vuotta sitten, -
se on täyttä roskaa.
Aiemmin luultiin, että DNA:n tehtävä on vain tuottaa proteiineja -
eli se osa, n. 98 %, joka ei niitä koodaa, -
olisi siis ei-koodaavaa roskaa.
Nykyään puhutaankin proteiineja koodaamattomasta DNA:sta, -
koska vain 2 % DNA:sta koodaa proteiineja -
eli antaa rakennusohjeet rakennus- valkuaisaineille (proteiineille).
Loppu on tietokoneohjelmaa eli softaa, joka kertoo, -
miten ihminen kehittyy, kasvaa, miten immuunijärjestelmä toimii, -
miten tehdään verisoluja, miten sydän sykkii jne.
Se on avannut aivan uudet ovet viimeisenä 10 vuotena tutkimukseen.
Siihen ei evoluutiosta ole mitään apua. Vain pelkkää haittaa.
Loppu, vielä tuntematon 10-20 %, -
on vielä funktioltaan tuntematon.
Tutkijoilla on vielä paljon töitä, jotta alamme ymmärtää, -
miten perimä toimii. Usein sanotaan, että homma on selvä.
Siellä on yksi DNA-koodi ja yksi proteiini.
Sitä ei ole lainkaan selvitetty. Todellisuudessa ei tiedetä -
juuri mitään, miten se tietokone toimii, mutta tutkimalla se selviää
Tieteellinen tutkimus on sikäli tärkeä, -
että se osoittaa tavallaan teologiselta kannalta, -
että perimässähän on myös Raamatun historiallinen aikataulu.
Kyllä se sieltä tulee esiin, mutta tähän palaamme myöhemmin.
Molekyylibiologiassa, etenkin DNA-tutkimuksen kautta, -
roska-DNA:lle on löytynyt yhä enemmän toimintoja.
On siis tullut selväksi, ettei kyse ole roskasta.
Toht. John Reilly -
Albert Einsteinin lääketieteellisestä korkeakoulusta New Yorkista -
toteaa näin: "Nyt täytyy olla todella rohkea väittääkseen, -
ett ei-koodaava DNA on roskaa."
Perimän DNA:han on koodattu RNA-tietokone, -
jonka toimintaa voimme vain tässä vaiheessa aavistella, -
mitä kaikkea sieltä mahtaa löytyä.
Tämä on siinä mielessä todella synkkä asia...
Kerroinkin jo aiemmin, mutta toistan sen vielä, -
että prof. Matti Leisola kävi Sveitsissä luennoimassa luomisesta.
Valtava auditorio opiskelijoita sanoi, -
että onhan darvinismi totta, koska 98 % DNA:sta on roskaa -
evoluution miljoonien vuosien varrelta.
Se siis oli väärä tieto, joka teki kaikista opiskelijoista ateisteja.
Se on surullista, koska tällä hetkellä tiedämme, -
että 70-90 % seurakuntanuorista jättää uskon ja seurakunnat, -
kun heille opetetaan tätä humpuukia lukiossa ja yliopistoissa.
Sen takia on niin tärkeä tämäkin kirja Evoluutio, luominen ja tiede, -
että perehdyt ja tutkit, mihin oikein uskot, -
ettei sinua vedetä nenästä näillä evoluutiotarinoilla.
Nykyään tutkittu tiede ja tuoreet tulokset, joita voidaan testata, -
osoittavat, että darvinismi on vain filosofinen tarina, -
joka on kehitetty, jotta Jumala voidaan työntää syrjään.
Ole siis tieteellisesti lukutaitoinen! Ei tämä ole vaikeaa lainkaan.
Huomaat nykyisenä tietokoneaikana, -
että siellä on softaa ja sitä on valtavasti!
Se softa eli tietokoneohjelma on kirjoitettu vielä niin, -
että koodijonoa voi lukea edestakaisin.
Kun aloittaa lukemaan eri kohdista, -
niin saadaan erilaisia toimintoja/ tuotteita.
Ko. tietokoneohjelman pystyy tekemään vain Kaikkivaltias Jumala, -
joka on avannut meille valtavan nerokkuutensa ihan viime aikoina.
Luominen ja tiede eivät ole mitenkään ristiriidassa. Päinvastoin.
Tieteen modernit tulokset vahvistavat, että on tapahtunut luominen, -
jonka takana on äärettömän nerokas ohjelmoija.
Hän on miljoona kertaa Bill Gatesia nerokkaampi -
ja pystynyt tekemään tämän ohjelman, -
missä koodijonossa voi olla 20 eri toimintoa/rakennetta päällekkäin -
riippuen aloituskohdasta, mistä koodia luetaan.
Kiitos mukanaolosta! Palataan tähän jännittävään asiaan ensi jaksossa.
Tekstitys: Tuula-Riitta Virrankare